Is-Segretarju Parlamentari responsabbli mill-fondi Ewropej Ian Borg qal li l-fondi stutturali tal-Unjoni Ewropea (ESIF) huma mezz importanti biex jintlaħqu l-miri Ewropej sal-2002 speċjalment fejn jidħlu x-xogħol u l-eskluzzjoni tal-faqar. F’sessjoni speċjali tal-Kunsill tal-Affarijiet Ġenerali li sar il-bieraħ fi Brussel, Dr Borg qal li sal-2020 l-ESIF se jinvestu f’ekonomija li tagħmel inqas ħsara lill-ambjent, fl-innovazzjoni, n-negozji żgħar u ta’ daqs medju, x-xogħol, il-mobilità tax-xogħol, l-inklużjoni soċjali, n-network tat-toroq TEN-T, networks diġitali, l-edukazzjoni, taħriġ u t-tgħalim matul il-ħajja. Il-fondi Ewropej se jkunu diskussi llejla fil-programm DISSETT fis-18.45 p.m. fuq Television Malta fejn il-mistieden ewlieni se jkun is-Segretarju Parlamentari Ian Borg.